Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 418

(109) A „korlátozott forgalmazás” csoportjába azok a megállapodások tartoznak, amelyeknek fõ elemük az, hogy a gyártó csak egy vagy korlátozott számú, vevõnek szállít. Ennek célja lehet a vásárlók számának a korlátozása egy adott területen vagy egy adott fogyasztói csoportban, illetve az, hogy meghatározott típusú vevõknek szállítsanak csak. Ez az összetevõ megtalálható többek között az alábbi esetekben: — kizárólagos forgalmazás és kizárólagos vásárlókijelölés, ahol a szállító eladásait egy adott területen csak egy vevõre vagy egy vásárlói rétegre korlátozza; — kizárólagos szállítás és a szállítót kötelezõ mennyiségi kényszer, ahol a szállító és a vevõ közötti megállapodás szerinti kötelezettség vagy ösztönzõ rendszer arra készteti a szállítót, hogy kizárólag vagy túlnyomórészt csak egy vevõ részére szállítson; — szelektív forgalmazás, ahol a kiválasztott kereskedõkre kötelezõen vagy megállapodás szerint alkalmazott feltételek általában korlátozzák a számukat; — a másodlagos piaci eladásokra vonatkozó korlátozások, amelyek korlátozzák az alkatrész-forgalmazók eladási lehetõségeit.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes